NDR เจ๋ง กำไร Q3/59 เพิ่มขึ้น 58% หลังยอดส่งออกโตโดดเด่น
NDR เจ๋ง กำไร Q3/59 เพิ่มขึ้น 58% อยู่ที่ 18.24 ล้านบาท จากปีก่อนมีกำไรอยู่ที่ 11.56 ล้านบาท หลังยอดส่งออกเพิ่มขึ้น ขณะที่งวด 9 เดือน กำไรอยู่ที่ 40.76 ล้านบาท เพิ่มขึ้น 34% จากปีก่อนมีกำไรอยู่ที่ 24.83 ล้านบาท
11 พ.ย. 2559

บริษัท เอ็น.ดี.รับเบอร์ จำกัด (มหาชน) หรือ NDR รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 18.24 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น  58% จากช่วงเดียวกันของปีก่อนที่มีกำไรสุทธิ 11.56 ล้านบาท หรือมีกำไรสุทธิ  0.05 บาทต่อหุ้น
ทั้งนี้บริษัทมีผลการดำเนินงานที่มีกำไรเพิ่มขึ้นเนื่องจาก บริษัทมียอดส่งออกไปประเทศอินเดียเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 40.76 ล้านบาท หรือ 0.19 บาทต่อหุ้น เพิ่มขึ้น  34% จากช่วงเดียวกันของปีก่อนที่มีกำไรสุทธิ 24.83 ล้านบาท หรือ 0.12 บาทต่อหุ้น